‎UN SERIAL ORIGINAL NETFLIX
‎Condus de o ambiție nemiloasă și maniacă ‎de a cuceri Japonia centrală,
‎Nobunaga a distrus mulți dușmani ‎care l-au subestimat.
‎Campaniile sale militare feroce ‎de a slăbi instituțiile budiste puternice
‎au întors populația împotriva lui.
‎Și unii dintre generalii lui Nobunaga ‎au dubii în privința lui.
‎De neoprit,
‎Nobunaga țintește acum un grup ‎de rebeli munteni din provincia Iga
‎care refuză să îi accepte domnia feudală.
‎PROVINCIA IGA ‎(JAPONIA CENTRALĂ)
‎Timp de 150 de ani, ‎așa-zișii „rebeli din Iga”
‎s-au guvernat singuri, nepermițând ‎niciunui intrus să intre pe domeniul lor.
‎Oamenii ăștia erau un amestec ‎de pădurari, fermieri, pescari
‎și alți indivizi aspri
‎care au ales să trăiască ‎pe coasta muntoasă din Iga.
‎Și-au sculptat viețile din piatră vie
‎și erau la fel de duri ca pământul ‎pe care locuiau.
‎Cunoșteau ținutul mai bine decât oricine
‎și puteau purta ‎ceea ce noi numim acum război de gherilă
‎împotriva oricui îndrăznea ‎să le calce domeniul.
‎Erau atât de pricepuți la aceste tehnici ‎de război neconvențional,
‎singurele pe care le aveau la dispoziție,
‎încât au dat naștere ‎legendelor ninja din Iga.
‎Cuvântul „ninja”, ‎care ne e atât de cunoscut astăzi,
‎este o citire modernă ‎a unei expresii japoneze
‎care înseamnă secret.
‎Și se pronunță ‎shinobi‎.
‎Un ‎shinobi ‎bun poate face aproape orice.
‎Spionaj…
‎orice adunare de informații…
‎și asasinate.
‎Antrenamentul începea din copilărie.
‎Dar, pe lângă artele marțiale normale,
‎includea și tehnicile ‎de pregătire a explozibililor
‎și chiar, în unele cazuri, a otrăvurilor.
‎Și multe femei se antrenau ca ‎shinobi‎.
‎Deci, se antrenau să fie spioni,
‎asasini, culegători de informații.
‎Se puteau infiltra în familia țintei.
‎Se puteau ascunde la vedere.
‎Au fost instruite ‎să se integreze în societate,
‎dar să o facă ca agenți ‎shinobi‎.
‎Era o femeie ‎shinobi ‎pe nume Mochizuki Chiyome
‎care fusese antrenată în munți.
‎Se apropia de bărbați și aduna informații.
‎Dacă era nevoie, se culca cu ei.
‎Uneori, chiar ucidea țintele ‎după ce obținea informațiile.
‎Deci erau pregătite să fie și asasini.
‎GENERAL ODA ‎ASASINAT ÎN 1571
‎Oricum i-ai numi,
‎shinobi‎, ninja sau rebeli,
‎acești oameni își dezvoltaseră artele
‎în casa lor muntoasă din Iga de secole.
‎Vremurile grele și pietrele dure ‎dau naștere unor femei și bărbați duri.
‎Acești asasini, spioni și agenți ‎nu trebuia subestimați,
‎fiindcă puteau, pentru câțiva bani, ‎să facă mai mult decât o întreagă armată.
‎Și ca să pună sare pe rană,
‎războinicii Iga au continuat ‎să atace teritoriul lui Oda.
‎S-au dovedit a fi un ghimpe ‎în coasta lui Oda Nobunaga,
‎unul pe care era hotărât să-l distrugă.
‎Ucide-i pe toți!
‎Viermii ăia!
‎Cum îndrăznesc?
‎Adu-mi sake-ul!
‎Nu numai că îi atacau ‎liniile de comunicații,
‎dar mica lor provincie era învecinată
‎cu teritoriul fiului lui Nobunaga, ‎Oda Nobukatsu.
‎Sake! Adu-mi sake-ul!
‎Oda Nobukatsu a decis ‎să-i distrugă în numele tatălui său.
‎Nobukatsu, desigur, a fost eclipsat ‎în multe privințe de frații lui mai mari.
‎Nobukatsu a văzut asta ca pe o ocazie
‎de a demonstra tatălui său, ‎Nobunaga, ce poate.
‎Planul lui Oda Nobukatsu era simplu.
‎Urma să intre în Iga ‎prin trei defileuri muntoase separate,
‎să-și unească forțele ‎și să-i distrugă pe acești țărani.
‎Nobukatsu, care era mai convențional,
‎a intrat în Iga,
‎considerând că acești oameni ‎sunt niște sălbatici.
‎Oamenii din Iga știau exact unde vor fi
‎și unde erau ‎cele mai bune locuri de atacat.
‎Fiind maeștri ai gherilei,
‎erau hotărâți ‎să transforme munții Iga într-o armă.
‎Când au început luptele,
‎forțele lui Nobukatsu au încercat ‎să se așeze în formație ca să tragă…
‎Atacați!
‎…dar nu știau în cine trag.
‎În tot acest timp, locuitorii din Iga ‎veneau înainte și înapoi ca un val.
‎Era o confuzie generală.
‎Asta n-a fost o luptă. ‎A fost o înfrângere dură.
‎Fără ordine, fără țel.
‎În timpul atacului, a fost ucis ‎un general senior ai lui Nobukatsu.
‎A fost o umilire totală ‎pentru Oda Nobukatsu,
‎așa că a ordonat retragerea imediată.
‎Și, în drum înapoi spre Ise,
‎au fost hărțuiți la fiecare pas ‎de localnici,
‎care foloseau bețe și pietre ‎dacă nu aveau arme
‎și le aruncau în soldații disperați ‎care se retrăgeau.
‎Supraviețuitorii s-au retras
‎fără să știe cine sau ce se luptă cu ei.
‎Cum să fii învins de niște țărani?
‎Ești o rușine pentru numele Oda.
‎Campania a fost un dezastru ‎fără precedent.
‎Ajunge! Ieși!
‎Dacă această înfrângere ‎ar fi fost nepedepsită,
‎ar fi putut duce…
‎la rebeliuni mai mari împotriva lui.
‎Și știm, cu certitudine, ‎că Nobunaga a fost destul de furios
‎încât s-a gândit să-l execute ‎pe Nobukatsu.
‎Vreau să-i omori pe toți.
‎În schimb, planul lui a fost ‎să șteargă Iga de pe hartă.
‎În 1581, Nobunaga a ales cinci ‎dintre cei mai experimentați generali
‎pentru o invazie masivă a provinciei Iga ‎din cinci direcții diferite.
‎Locuitorii din Iga erau ‎cât se poate de sfidători.
‎Totuși, n-au putut să realizeze
‎ce făcuseră când atacase Nobukatsu.
‎Nu aveau resurse ‎să atace cinci armate separate.
‎Armata lui Nobunaga a avansat
‎și a ars fiecare sat, ‎fiecare casă întâlnită în cale.
‎Și a omorât oricine refugiat.
‎A fost, într-adevăr, ‎o situație gen David și Goliat,
‎dar, de data asta, Goliat urma să câștige.
‎Bărbat, femeie și copil ‎au fost uciși cu sabia sau arși.
‎Se spune că, în loc să-i lase pe cei dragi
‎să cadă în mâinile inamicului,
‎soldații Iga și-au ucis familiile ‎înainte să se sinucidă.
‎Nu doar pentru a-și proteja onoarea, ‎ci pentru a-și păstra secretele.
‎Acesta a fost un genocid,
‎distrugerea intenționată și sistematică ‎a vieții din Iga.
‎Nobunaga nu putea suporta umilința trăită,
‎iar întreaga provincie va plăti ‎pentru asta cu viața.
‎După ce a cucerit cu succes Iga…
‎Oda Nobunaga a atins, în opinia mea, ‎apogeul puterii și autorității sale.
‎COMANDANT AL REBELILOR IGA
‎Era la un pas să unifice întreaga Japonie.
‎A învins unele dintre ‎cele mai mari nume din istoria japoneză
‎și și-a asigurat puterea,
‎construind cea mai mare fortăreață ‎pe care a văzut-o Japonia.
‎Acesta era castelul din Azuchi.
‎Turnul cu șapte etaje al castelului ‎era decorat într-un mod nou.
‎Fiecare etaj al turnului
‎făcea aluzii diferite la zei, ‎animale sau oameni puternici.
‎Deci, pe măsură ce urcai în turn,
‎nivelul ființelor superioare creștea.
‎Dar, în vârf, ‎unde era camera privată a lui Nobunaga,
‎nu era nimic…
‎doar o oglindă,
‎în care se putea privi.
‎Așa cum Alexandru cel Mare s-a zeificat ‎în deșerturile Egiptului,
‎se crede că Nobunaga instalase ‎doar această oglindă,
‎semnul tradițional al zeilor în Japonia,
‎pentru că se considera un zeu.
‎Devenise un judecător sângeros,
‎tăind în toate clasele
‎și regiunile din Japonia
‎ca să-și clădească puterea.
‎În urma măcelurilor lui sângeroase,
‎câteva persoane din Kyoto l-au numit
‎Regele Demon al Celor Șase Ceruri.
‎Ajungi într-un punct
‎în care fie te îndepărtezi de putere,
‎fie continui să ucizi.
‎Nobunaga a ales ultima variantă.
‎JAPONIA
‎Așa-numitul Rege Demon ‎își continuă planul nemilos de expansiune
‎și își fixează o nouă țintă,
‎puternica familie Mori, ‎care conduce teritorii mari în vest.
‎Îi ordonă generalului său de încredere, ‎Toyotomi Hideyoshi,
‎să atace castelul lor principal.
‎CASTELUL TAKAMATSU
‎Decizia va avea un efect profund ‎asupra viitorului ambilor bărbați.
‎Hideyoshi era un general important
‎și i se încredințase campania
‎să lupte împotriva familiei Mori din vest, ‎o puternică familie ‎daimyo‎.
‎Hideyoshi a asediat unul ‎dintre castelele Mori, castelul Takamatsu.
‎Castelul avea o garnizoană ‎de aproximativ 5.000 de soldați,
‎pe care Hideyoshi i-a înconjurat ‎cu cei 30.000 de oameni ai săi.
‎Dar, a primit informații că familia Mori ‎venea cu o armată de peste 40.000.
‎Hideyoshi era într-o poziție periculoasă.
‎Dacă armata Mori cu întăriri ar fi ajuns,
‎ar fi fost prins
‎între apărătorii castelului ‎și zidurile lor și armata Mori.
‎Hideyoshi i-a trimis ‎un mesaj lui Oda Nobunaga
‎în care detaliază situația
‎și în care cere ca Nobunaga ‎să vină cu forțele sale
‎pentru a întâmpina armata Mori.
‎Mitsuhide… trimite-ți trupele ‎să-l ajute pe Hideyoshi.
‎Vin și eu în curând.
‎Dându-și seama de urgența situației,
‎Nobunaga i-a dat ordin lui Mitsuhide ‎să plece în vest cât mai repede.
‎Nobunaga s-a pregătit ‎să-și urmeze propria armată.
‎Akechi Mitsuhide avea ‎un trecut neobișnuit.
‎A intrat în serviciul lui Nobunaga ‎ca ‎ronin‎.
‎Adică un samurai ‎al cărui fost stăpân fusese ucis în luptă.
‎Majoritatea lorzilor alegea ‎comandanții superiori
‎din familii ‎care le erau aliați apropiați de secole.
‎Nobunaga e dispus ‎să-l ia pe acest rătăcitor
‎care nu are nicio legătură ‎cu familia Oda și să-l facă lider.
‎CU 11 ANI ÎNAINTE
‎Mitsuhide era un budist convins
‎și fusese profund tulburat ‎de masacrul budist de pe muntele Hiei.
‎Te rog, oprește-te!
‎Și știm că, uneori,
‎Nobunaga l-a insultat în public ‎și chiar l-a umilit.
‎Te rog, oprește-te!
‎Printre multele ofense aduse de Nobunaga ‎lui Mitsuhide,
‎se spune ‎că în timpul unei campanii militare,
‎malițiozitatea lui Nobunaga ‎a fost responsabilă
‎chiar pentru moartea mamei lui Mitsuhide.
‎Aceste resentimente, ‎aceste… maltratări și ostilități
‎se adună în inima lui.
‎Asta pare să-i fi umplut paharul.
‎E timpul.
‎Mergem la război.
‎Da, domnule!
‎În loc să meargă să-l ajute pe Hideyoshi,
‎Mitsuhide le-a ordonat oamenilor ‎să meargă spre Kyoto.
‎Doar în ultimul moment
‎le-a împărtășit generalilor planul său,
‎acela de a-l ucide pe Nobunaga ‎și de a prelua Japonia pentru el.
‎Nobunaga s-a odihnit în noaptea aceea ‎într-un mic templu din Kyoto, Honnō-ji.
‎Nobunaga păstra un grup mic de paji
‎și gărzi de corp care să îl protejeze.
‎În acel moment era vulnerabil.
‎E o șansă care s-ar putea să nu mai apară
‎și se pare ‎că Mitsuhide așa a văzut lucrurile.
‎Mitsuhide și-a dus armata ‎chiar în inima Kyoto
‎și a lansat un atac furios ‎asupra templului Honnō-ji.
‎Nobunaga a fost luat complet ‎prin surprindere.
‎Când și-a dat seama ce se întâmplă…
‎a luptat curajos până la final.
‎Oda Nobunaga a realizat curând ‎că totul era pierdut.
‎Totuși, nu a reușit să scape…
‎și s-a retras într-una din camerele ‎din spate ale templului.
‎Părea, pentru toată lumea, ‎că ascensiunea lui Nobunaga e de neoprit.
‎A ajuns, în aproximativ 20 de ani,
‎de la conducerea unei părți ‎dintr-o provincie minoră,
‎la conducerea unei treimi din țară,
‎iar acum, în decursul unei singure zile, ‎lucrurile s-au inversat.
‎A fost un episod șocant ‎pentru care nimeni nu era pregătit.
‎Mai ales urmașul lui Nobunaga, ‎fiul său cel mare, Nobutada,
‎care era în castelul din Azuchi, ‎la 32 de km spre est.
‎Următorul lucru făcut de Mitsuhide
‎a fost să meargă în Azuchi ‎și să-l ucidă pe Nobutada.
‎Prin uciderea lui Nobunaga ‎și a moștenitorului său,
‎Akechi Mitsuhide a creat un vid de putere ‎în Japonia…
‎un vid pe care el însuși ‎era hotărât să-l umple.
‎Moartea lui Nobunaga, ‎ucis de Mitsuhide, e șocantă.
‎Marele comandant fusese ucis,
‎așa că tiparul politic ‎așteptat de toți să se instaleze
‎era la îndemâna oricui.
‎Acum e o cursă pentru preluarea puterii.
‎Sunt trei pretendenți.
‎Akechi Mitsuhide…
‎Tokugawa Ieyasu, în est
‎și Toyotomi Hideyoshi.
‎În timpul acestor evenimente, ‎Hideyoshi e în vest, luptând cu Mori.
‎Așteaptă vești despre întăriri ‎din centrul ținutului Oda
‎cu mare anxietate.
‎Când ajunge mesagerul în sfârșit,
‎ce îi va spune lui Hideyoshi va schimba ‎cursul istoriei japoneze.
‎Nobunaga e mort.
‎Hideyoshi va face ce ar trebui ‎să facă un războinic loial
‎și va căuta răzbunare, arătându-și ‎loialitatea față de Nobunaga.
‎Timp de 11 zile, ‎Mitsuhide rămâne necontestat.
‎Hideyoshi trebuie ‎să își răzbune stăpânul căzut,
‎de teamă că alți războinici ‎se vor alătura lui Mitsuhide.
‎Hideyoshi se îndreaptă spre Kyoto ‎pentru a-l înfrunta pe Mitsuhide
‎și a decide ‎cine va conduce Japonia Centrală.
‎Mitsuhide a fost șocat
‎că Hideyoshi s-a mișcat așa de repede ‎ca să-l înfrunte.
‎Credea că are timp să-și consolideze ‎poziția în Japonia Centrală
‎înainte să înfrunte o posibilă amenințare.
‎Vom merge în direcția asta.
‎Înțelege că are o forță inferioară,
‎deci alege o poziție ‎într-un loc numit Yamazaki.
‎Bătălia a avut loc la Yamazaki,
‎deoarece castelul lui Akechi Mitsuhide ‎se afla pe un drum de acces îngust,
‎cu munți pe o parte și un râu de cealaltă.
‎Era un loc excelent ‎pentru a rezista unui atac.
‎Dacă nu controlezi terenul și nu îl alegi,
‎ca să împiedici forțele să te ocolească ‎când ești depășit numeric,
‎ești într-o poziție de pierzător.
‎Exemplul clasic e bătălia de la Termopile ‎din istoria occidentală, nu?
‎Cei 300 de spartani ‎care rezistă împotriva perșilor.
‎Așa s-a gândit Mitsuhide,
‎că poate folosi avantajul defensiv ‎în beneficiul său.
‎Dar a făcut o mare greșeală.
‎Nu staționează trupe ‎pe muntele numit Tennōzan.
‎Forțele lui Hideyoshi ajung primele ‎și ocupă poziția.
‎Hideyoshi trimite flancul drept ‎asupra lui Akechi.
‎După ce începe lupta, ‎trimite flancul stâng.
‎Se năpustește asupra forțelor ‎lui Akechi din ambele părți.
‎Când se dezlănțuie lupta ‎între cele două părți,
‎la început, ‎pare că Mitsuhide are avantajul.
‎Lupta de la Yamazaki a fost una aprigă.
‎Se aud oameni care urlă, ‎sânge care curge din răni…
‎și, mai ales, focul concentrat ‎al archebuzelor,
‎care deveniseră norma ‎în războiul samurailor.
‎Deci lupta începea ‎să fie obstrucționată de nori de fum,
‎iar în acest foc dens se vedeau ‎sclipiri de lumină de la arme,
‎auzeai sunetul cailor urlând, ‎sunetul săbiilor tăind.
‎Akechi!
‎Atacul a fost copleșitor.
‎Mitsuhide fuge.
‎Doar asta a reușit să facă Mitsuhide.
‎A plecat în galop cu câțiva adepți loiali
‎și a încercat să se ascundă într-un sat.
‎A fost văzut de niște țărani.
‎Mitsuhide a fost înconjurat…
‎și înjunghiat de moarte.
‎Akechi Mitsuhide zace acum mort,
‎la 13 zile după asasinarea stăpânului său, ‎Oda Nobunaga.
‎Ca atare, ‎generațiile de mai târziu l-au numit,
‎cam batjocoritor, „‎Shogunul ‎de 13 zile.”
‎Răzbunându-se pe trădătorul ‎Akechi Mitsuhide care i-a ucis stăpânul,
‎Hideyoshi, practic, ‎ocupă acest gol politic creat.
‎A reacționat cel mai repede ‎dintre toți ‎daimyo,
‎l-a învins pe Mitsuhide în luptă
‎la două săptămâni ‎după moartea lui Nobunaga,
‎iar acum a pus capul ‎lui Mitsuhide pe un par…
‎lucru care era un anunț
‎că Hideyoshi plănuia să devină ‎cel mai puternic ‎daimyo‎ din țară.
‎Era un avertisment pentru alții.
‎ISTORIC
‎Anunța ce pățești dacă te răzvrătești.
‎În același timp, însemna și că Hideyoshi
‎a fost cel care l-a ucis pe rebel.
‎Era comunicatul lui de presă.
‎Hideyoshi s-a născut un om de rând.
‎Unii au sugerat că s-a născut un proscris.
‎S-a ridicat prin abilitățile uimitoare, ‎inteligența și viclenia sa.
‎Hideyoshi…
‎ascensiunea lui poate fi descrisă ‎ca fiind meteorică.
‎Mulți țărani s-au implicat în război ‎în perioada asta, ca infanteriști,
‎dar să ajungi mai departe, în ceea ce ‎am putea numi anacronic clasa ofițerilor?
‎Era foarte rar.
‎Deci, Hideyoshi e acum într-o poziție ‎care cred
‎că ar fi de neconceput ‎pentru un om cu statutul lui social.
‎Are o putere uriașă.
‎Hideyoshi a devenit ‎cel mai puternic ‎daimyo ‎din Japonia
‎și a câștigat legitimitate ‎prin răzbunarea morții stăpânului său,
‎dar e încă în pericol.
‎Sunt alți mari ‎daimyo ‎în estul ‎și vestul Japoniei
‎și alții care au fost vasali ‎ai lui Nobunaga
‎și care ar vrea să preia puterea.
‎Deci nu e în afara pericolului,
‎dar are, de departe, ‎cea mai avantajoasă poziție.
‎Soția lui Hideyoshi se numea Lady Nene
‎și a avut un rol esențial în încercarea ‎de a prelua controlul de la Nobunaga.
‎Era cea mai importantă ființă ‎din viața lui.
‎A fost un sprijin incredibil pentru el.
‎Se ocupa de toate afacerile ‎de la castelul Osaka.
‎Deci se ocupa de menținerea ordinii.
‎Practic, ea era ‎daimyo ‎când el era plecat.
‎Când Hideyoshi era într-o campanie ‎militară, făceau schimb de scrisori.
‎Nene l-a sfătuit pe Hideyoshi ‎și ce să facă cu ostaticii,
‎cu cine să facă alianțe
‎și ce condiții trebuie ‎să pună Hideyoshi altora.
‎Nene și Hideyoshi au început ‎să vadă Japonia ca pe ținutul lor.
‎Au început să vadă acest ținut ‎ca pe un tărâm divin pe care să-l conducă.
‎Pentru Hideyoshi, acesta era momentul lui.
‎Acum avea șansa de a prelua ‎teritoriile lui Nobunaga,
‎dar, mai întâi, trebuia să neutralizeze ‎opozanții rămași din familia Oda.
‎După lovitura de stat a lui Mitsuhide, ‎doi fii ai lui Nobunaga au rămas în viață.
‎Cel mai mare era Nobutaka, ‎cel mai tânăr, Nobukatsu.
‎Oda Nobukatsu susținea că el era ‎adevăratul moștenitor al lui Nobunaga
‎și că Hideyoshi a acționat ilegal.
‎Reacția imediată a lui Oda Nobutaka
‎a fost să caute aliați ‎pentru a-l împiedice pe Hideyoshi
‎să îi uzurpe poziția.
‎Oda Nobutaka a găsit foști generali ‎ai lui Oda Nobunaga.
‎Unul era un general foarte important, ‎Shibata Katsuie.
‎Katsuie fusese alături de Nobunaga ‎din vremea luptei de la Okehazama
‎și supraviețuise cu onoare
‎și bătăliilor de la Anegawa, Nagashino ‎și lungii campanii împotriva Ikkō-ikki.
‎Și era încă loial amintirii lui Nobunaga,
‎deci era normal ca Oda Nobutaka ‎să îl ia ca aliat.
‎Era un dușman de temut.
‎Shibata Katsuie s-a gândit: ‎„Acesta e momentul meu.
‎Asta e șansa mea de a-l elimina ‎pe Hideyoshi și de a-mi întări poziția
‎de lider în clanul Oda.”
‎Iar această diviziune naște un conflict, ‎o confruntare între Hideyoshi și Shibata.
‎Marele dezavantaj ‎cu care s-a confruntat Shibata Katsuie
‎a fost că nu putea acționa imediat ‎împotriva lui Hideyoshi
‎și asta din cauza vremii.
‎Era iarnă,
‎iar munții dintre provincia lui ‎și Kyoto erau plini de zăpadă.
‎Trebuia să aștepte până la primăvară ‎ca să acționeze,
‎iar asta i-a oferit un avantaj enorm ‎lui Hideyoshi.
‎JAPONIA
‎În timpul iernii,
‎Hideyoshi își întărește cele trei forturi ‎care păzesc defileul,
‎în încercarea ‎de a opri avansul lui Katsuie.
‎Apoi, Hideyoshi asediază castelul Gifu ‎din apropiere,
‎deținut de aliații lui Katsuie.
‎CASTELUL GIFU
‎Pe măsură ce a venit dezghețul,
‎Katsuie merge ‎să acapareze forturile din munți.
‎Dacă reușește,
‎visul lui Hideyoshi de a conduce Japonia ‎se va sfârși rapid, așa cum a început.
‎CASTELUL KITANOSHO ‎(BAZA LUI SHIBATA KATSUIE)
‎Când a venit dezghețul,
‎Shibata Katsuie a trimis ‎o forță considerabilă
‎pentru a asigura ‎cele trei fortărețe de graniță
‎pe care Hideyoshi le-a stabilit pe munte.
‎Doar așa putea garanta ‎trecerea armatei sale în siguranță.
‎La început, planul a reușit.
‎Oamenii lui Katsuie au cucerit ‎primele două forturi.
‎Supraviețuitorii au fugit ‎la adăpostul celui de-al treilea.
‎Se numea Shizugatake ‎și era cel mai mare dintre cele trei.
‎Shibata Katsuie și-a regrupat forțele ‎pentru a captura acest ultim trofeu
‎care va garanta ‎avansul împotriva lui Hideyoshi.
‎Dacă Shizugatake ar cădea,
‎domnia lui Hideyoshi s-ar sfârși.
‎Miza nu putea fi mai mare ‎pentru Hideyoshi.
‎Roțile erau puse în mișcare pentru ‎lupta decisivă pentru putere
‎a istoriei Japoniei.
‎Subtitrarea: Dan Anescu